ประกาศจังหวัดตรังประกาศจังหวัดตรังเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดตรังโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันดังนี้ข้อ๑ ประกาศนี้เรียกว่า ประกาศจังหวัดตรังเรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดตรังในกรณีที่มีประกาศหรือคำสั่งใด ซึ่งมีความมุ่งหมายเดียวกันนี้ขัดหรือแย้งกับประกาศนี้ ให้ปฏิบัติตามประกาศนี้ข้อ๔ ในประกาศนี้โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควัน ก๊าซบางชนิด หรือใส่เชื้อเพลิงแล้วจุดไฟไว้ภายในแล้วแต่กรณี เพื่อให้เกิดก๊าชที่มีน้ำหนักเบาและสามารถผลักดันหรือพาโคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ความตามวรรคหนึ่งมิให้ใช้บังคับกับการดำเนินการที่ผู้ว่าราชการจังหวัดหรือนายอำเภอเป็นผู้ดำเนินการจัดให้มีขึ้นและได้คำนึงถึงความปลอดภัย ความเหมาะสมเป็นอย่างดีแล้วข้อ ๖ ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมไฟโคมควันหรือวัตถุอื่นใดที่คล้ายคลึงกันขึ้นไปสู่อากาศ ต้องได้รับอนุญาตจากนายอำเภอเว้นแต่ในกรณีที่ดำเนินการโดยผู้ว่าราชการจังหวัดหรือนายอำเภอและได้คำนึงถึงความปลอดภัยความเหมาะสมเป็นอย่างดีข้อ๗ กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๗.๑ให้กระทำได้ในวันลอยกระทงตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา๗.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปีโดยโคมควัน โคมลอย ให้จุดและปล่อยในช่วงเวลา ๐๙.๐๐ นาฬิกา ถึงเวลา ๑๙.๐๐ นาฬิกา และโคมไฟให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกา ของวันรุ่งขึ้น๗.๓ให้กระทำได้ในพิธีเปิด พิธีปิด พิธีบวงสรวง หรือพิธีอื่นใดในงานบุญตามประเพณีท้องถิ่นหรืองานประเพณีตามความเชื่อของพื้นที่ที่นายอำเภอพิจารณาเห็นสมควรโดยคำนึงถึงความปลอดภัยและความเหมาะสมโดยให้จุดและปล่อยในช่วงเวลาที่นายอำเภอพิจารณากำหนดข้อ๘ ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช. ๘๐๘/๒๕๕๒ ดังนี้๘.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตรสูงไม่เกิน ๑๔๐ เซนติเมตร และทำจากวัสดุธรรมชาติ๘.๒ ส่วนที่เป็นเชื้อเพลิงให้ทำจากกระดาษชุบเทียนขี้ผึ้งหรือพาราฟิน น้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟ เชือก หรือลวดอ่อนเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร๘.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย โดยจำนวนการจุดและปล่อยต่อ๑ สถานที่ใน ๑ วัน หรือใน ๑ เวลา ไม่เกิน ๑๐๐ โคมหรืออยู่ในดุลพินิจของนายอำเภอแห่งท้องที่ โดยพิจารณาจากความปลอดภัยของอากาศยานชุมชน และประชาชน และตามความเหมาะสมของประเพณีท้องถิ่นข้อ๙ สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้๙.๑ในพื้นที่บริเวณแนวขึ้น - ลง สนามบิน ที่อยู่ห่างจากทางขึ้น - ลง ของเครื่องบิน ห่างข้างละ๔.๖ กิโลเมตร เป็นระยะทางยาว ๑๘.๕ กิโลเมตร จากหัวทางวิ่งทั้งสองด้านห้ามมีการจุดและปล่อยโดยเด็ดขาดเว้นแต่มีเอกสารจากท่าอากาศยานหรือผู้รับผิดชอบของท่าอากาศยานนั้นว่าในห้วงเวลาที่จะจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึง ไม่มีอากาศยานขึ้น ลง นำมาเป็นหลักฐานแสดง นายอำเภอจึงอาจพิจารณาอนุญาตได้๙.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๑๐ มาตรการป้องกันและรักษาความปลอดภัยและการอื่นใดเพื่อความสงบเรียบร้อย และความปลอดภัยในชีวิตและทรัพย์สินของชุมชนและประชาชน๑๐.๑ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะ๑๐.๒ให้ผู้รับอนุญาตจัดให้มีผู้ประสานงานการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินของท่าอากาศยานก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยดังกล่าวพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและการปล่อยโคมไฟโคมควัน หรือวัตถุอื่นใดที่คล้ายคลึงกันข้อ๑๑ ผู้ใดกระทำการจุดและปล่อยนอกสถานที่ที่ได้รับอนุญาตไว้หรือเป็นผู้จัดให้มีสถานที่จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ข้อ๑๒ ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยานชุมชน หรือประชาชนประกาศ ณ วันที่ ๓๐กันยายน พ.ศ. ๒๕๕๙เดชรัฐ สิมศิริผู้ว่าราชการจังหวัดตรังปริยานุช/จัดทำ๑๕ พฤศจิกายน๒๕๕๙ปุณิกา/ตรวจ๑๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๗ ง/หน้า ๔๖/๑๑ พฤศจิกายน ๒๕๕๙